"ปู่ชัย ชิดชอบ" อดีตประธานรัฐสภา เสียชีวิตลงแล้วอย่างสงบด้วยวัย 91 ปี ที่บ้านพักในจังหวัดบุรีรัมย์
นายชัย ชิดชอบ สมาชิกสภาผู้แทนราษฎรแบบบัญชีรายชื่อ พรรคภูมิใจไทย เสียชีวิตอย่างสงบที่บ้านพักในจังหวัดบุรีรัมย์ ด้วยวัย 91 ปี โดยเกิดเมื่อวันที่ 5 เมษายน 2471 ที่บ้านเพี้ยราม ตำบลเพี้ยราม อำเภอเมืองสุรินทร์ จังหวัดสุรินทร์ เป็นบุตรของนายเมียศ กับนางเรียด ชิดชอบ จบการศึกษาชั้นมัธยมปลายจากโรงเรียนสุรวิทยาคาร จังหวัดสุรินทร์        ชีวิตส่วนตัว นายชัย ชิดชอบ สมรสกับ นางละออง ชิดชอบ มีบุตรชาย 5 คน หญิง 1 คน บุตรคือ นายเนวิน ชิดชอบ เป็นประธานบริหารสโมสรฟุตบอลบุรีรัมย์ ยูไนเต็ด และนายศักดิ์สยาม ชิดชอบ รัฐมนตรีว่าการกระทรวงเกษตรและสหกรณ์         ประวัติการศึกษาปริญญาตรีศิลปศาสตรบัณฑิต สาขารัฐศาสตร์ มหาวิทยาลัยรามคำแหง ปริญญาตรีสาขาส่งเสริมการเกษตรและสหกรณ์บัณฑิต มหาวิทยาลัยสุโขทัยธรรมาธิราช และศิลปศาสตร์มหาบัณฑิต สาขารัฐศาสตร์ มหาวิทยาลัยรามคำแหง         ทั้งนี้ เคยดำรงตำแหน่งสำคัญหลายตำแหน่ง ทั้งอดีตสมาชิกสภาขับเคลื่อนการปฏิรูปประเทศ อดีตสมาชิกสภาปฏิรูปแห่งชาติ อดีตประธานรัฐสภา และอดีตประธานสภาผู้แทนราษฎร ก่อนหน้านี้เป็นสมาชิกสภาผู้แทนราษฎรหลายสมัยและอดีตสมาชิกวุฒิสภาจังหวัดบุรีรัมย์